Základná škola s materskou školou Solčany Hviezdoslavova 38, 956 17 Solčany

Oznámenie riaditeľa školy o organizácií výchovy a v ZŠ s MŠ Solčany v období od 1. 6. 2020 do 30 6. 2020

Na základe Rozhodnutia MŠVVaŠ SR č.2020/12033:1-A2110 zo dňa 22. mája 2020 a v súlade s Opatrením ÚVZ SR pri ohrození verejného zdravia č. OLP/4202/2020 zo dňa 22. mája 2020 po rozhodnutí zriaďovateľa riaditeľ ZŠ s MŠ Solčany obnovuje výchovno-vzdelávací proces v škole pre žiakov 1. –5.ročníka, prevádzku materskej školy, prevádzku Školského klubu detí a školskej jedálne za nasledovných podmienok:

Prevádzka ZŠ s MŠ Solčany sa od 1.6.2020 do 30.6.2020 obnovuje pre žiakov 1. –5.ročníka a pre deti materskej školy. Účasť žiakov v škole a škôlke je dobrovoľná, na základe prihlásenia žiaka zákonným zástupcom.

Žiaci 1. –5.ročníka,ktorí nenastúpia do školy a žiaci 6. –9.ročníka pokračujú v dištančnom vzdelávaní doma.

Príchod žiakov do školy je od 7:15 do 7:45 hod.

Žiaci prvého až štvrtého ročníka končia vyučovanie o11:15 hod., žiaci piateho ročníka končia vyučovanie o12:00 hod.

Školská družina začína činnosť od 11:15 a končí o 16:00.

Príchod detí do materskej školy je od 7:00 do 8:00 hod. Ukončenie činnosti v materskej škole je o 16:00

Žiaci pri prvom nástupe do školy odovzdajú dozoru pri vchode Čestné vyhlásenie o zdravotnom stave dieťaťa, ktoré podpíše zákonný zástupca (zverejnené na stránke školy). Toto vyhlásenie treba taktiež doložiť po každom prerušení dochádzky žiaka v trvaní viac ako tri dni .

Pred vstupom do školy bude každé ráno vykonaný ranný filter –meranie teploty bezdotykovým teplomerom. Na základe informácií RÚVZ pri nameraní hodnoty telesnej teploty 37°C a viac, dieťa nemôže byť prijaté do kolektívu. Žiaci si pred vstupom do budovy vydezinfikujú ruky.

Zákonný zástupca dieťaťa zodpovedá za dodržiavanie hygienicko –epidemiologických opatrení pri príchode žiaka do školy a pri odchode žiaka zo školy (nosenie rúška, dodržiavanie odstupov, dezinfekcia rúk). Zabezpečí pre svoje dieťa na každý deň dve rúška a papierové jednorazové vreckovky.

Zákonný zástupca nevstupuje do budovy školy! V prípade, že u dieťaťa, alebo osoby žijúce s ním v spoločnej domácnosti, je podozrenie alebo potvrdené ochorenie na COVID-19, alebo nariadenie karantény, zákonný zástupca o tom bezodkladne informuje triedneho učiteľa a vedenie školy.

Výchovno – vzdelávací proces je prispôsobený upravenému rozvrhu a zloženiu jednotlivých skupín so zreteľom na dodržiavanie epidemiologických nariadení, odporúčaní RÚVZ, Ministerstva školstva, vedy, výskumu a športu SR a dodržiavanie psychohygienických opatrení.